**Ministru kabineta noteikumu projekta “Kārtība, kādā zemessargu nosūta iegūt militāro izglītību vai paaugstināt kvalifikāciju, sedz ar viņa kvalifikācijas paaugstināšanu vai mācībām saistītos izdevumus, un kārtība, kādā zemessargs kompensē militārajai izglītībai vai kvalifikācijas paaugstināšanai izlietotos līdzekļus”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.¹ punktā noteiktajam anotācijas kopsavilkumu nav nepieciešams aizpildīt. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts ir izstrādāts, izpildot Ministru prezidenta 2021. gada 24. maija rezolūciju Nr. 12/2021-JUR-102. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Ministru kabineta 2010. gada 21. septembra noteikumi Nr.896 “Kārtība, kādā zemessargu nosūta iegūt militāro izglītību vai paaugstināt kvalifikāciju, sedz ar viņa kvalifikācijas paaugstināšanu vai mācībām saistītos izdevumus, un kārtība, kādā zemessargs kompensē militārajai izglītībai vai kvalifikācijas paaugstināšanai izlietotos līdzekļus un atlīdzina aprīkojuma, ekipējuma un formas tērpa atlikušo vērtību, ja līgums par dienestu Zemessardzē tiek izbeigts pirms termiņa” (turpmāk – noteikumi Nr.896) daļēji ir izdoti saskaņā ar Latvijas Republikas Zemessardzes likuma (turpmāk – likums) 29. panta ceturtajā daļā noteikto pilnvarojumu. Latvijas Republikas Saeima ar 2021.gada 6.maijā pieņemto likumu “Grozījumi Latvijas Republikas Zemessardzes likumā” likuma 29. panta ceturto daļu ir sadalījusi divos punktos, lai nodrošinātu to labāku uztveramību. Tagad atsevišķos 29. panta ceturtās daļas punktos ir noteikts pilnvarojums Ministru kabinetam izdot noteikumus par militāro sagatavošanu un tās atmaksu, un pilnvarojums aizsardzības ministram veidot iekšējo regulējumu par formas tērpu, aprīkojumu un ekipējumu. Ņemot vērā 2021.gada 6.maijā pieņemto likumu “Grozījumi Latvijas Republikas Zemessardzes likumā”, likuma 29. panta ceturtā daļa, saskaņā ar kuru daļēji ir izdoti noteikumi Nr.896, ir zaudējusi spēku. Pamatojoties uz Oficiālo publikāciju un tiesiskās informācijas likuma 9. panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Ministru kabineta noteikumi tiek virzīti izdošanai no jauna gan, ņemot vērā grozījumu apjomu (tiek precizēts noteikumu nosaukums un likuma pilnvarojuma norāde, tiek svītroti noteikumu punkti par formas tērpu, aprīkojumu un ekipējumu, un iekšējās atsauces uz tiem), gan Ministru kabinetam likumā noteikto pilnvarojumu. Papildus projektā iekļauta šāda izmaiņa:Pašreiz MK noteikumi Nr.896 šobrīd paredz, ka zemessargu nosūta uz aizsardzības ministra noteiktajiem kvalifikācijas paaugstināšanas kursiem iegūt militāro izglītību vai paaugstināt kvalifikāciju, pamatojoties uz Nacionālo bruņoto spēku komandiera pavēli. Tomēr zemessargu nosūtīšanai uz kursiem nav nepieciešama Nacionālo bruņoto spēku komandiera pavēle un būtu pietiekami ar zemāka līmeņa komandiera (priekšnieka) rīkojuma dokumentu, tādējādi samazinot Nacionālo bruņoto spēku komandiera administratīvo slogu. Līdzīgs regulējums ir iekļauts Latvijas Republikas Zemessardzes likumā, samazinot Zemessardzes komandiera administratīvo slogu un nosakot, ka līgumu par dienestu turpmāk varēs noslēgt ne tikai Zemessardzes komandieris, bet arī Nacionālo bruņoto spēku komandiera pilnvaroti komandieri (priekšnieki). Riski šādam pilnvarojumam netiek saskatīti, īpaši ņemot vērā to, ka saglabājas Nacionālo bruņoto spēku komandiera līmeņa dokumenti, kas nosaka prasības, kādām jāatbilst kandidātam, lai iekļūtu attiecīgajā kursā, kā arī Nacionālo bruņoto spēku komandieris nosaka to kursu izmaksas, uz kuriem zemessargu turpmāk nosūtīs ar vienības komandiera (priekšnieka) rīkojuma dokumentu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālo bruņoto spēku Apvienotais štābs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ietekmē zemessargus.  |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts šo jomu neskar. |
| 3. | Administratīvo izmaksu monetārs novērtējums | Ministru kabineta noteikumu projekts šo jomu neskar. |
| 4. | Atbilstības izmaksu monetārs novērtējums | Ministru kabineta noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Ministru kabineta noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Ministru kabineta noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Ministru kabineta noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Ministru kabineta noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, NBS |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.Projekta izpilde tiks nodrošināta esošo institūciju ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

V.Upeniece 67335241

Vita.Upeniece@mod.gov.lv

M.Pavele 67071908

Madara.Pavele@mil.lv